নীরব সংখ্যাগরিষ্ঠ সম্প্রদায়

নীরব সংখ্যাগরিষ্ঠ সম্প্রদায় বলতে কোনও দেশের বা দলের অবিনির্দিষ্ট একটি বৃহৎ অংশকে বোঝায় যারা প্রকাশ্যে তাদের মতামত প্রদান করে না।"Silent majority" Cambridge Advanced Learner's Dictionary (1995), accessed 22/2/2011. ১৯৬৯ সালের ৩রা নভেম্বর মার্কিন রাষ্ট্রপতি রিচার্ড নিক্সন টেলিভিশনে সম্প্রচারিত একটি বক্তৃতাতে এই পরিভাষাটি ব্যবহার করে জনপ্রিয় করে তোলেন। তিনি বলেন যে "আজ রাতে আপনাদেরকে - যারা দেশের নাগরিকদের এক নীরব সংখ্যাগরিষ্ঠ সম্প্রদায় গঠন করেছেন - আমাকে সমর্থন দেবার অনুরোধ করছি।" (মূল ইংরেজিতে: "And so tonight—to you, the great silent majority of my fellow Americans—I ask for your support.") এক্ষেত্রে নিক্সন ঐসব মার্কিনীদেরকে উদ্দেশ্য করে বলেন, যারা সেসময় ভিয়েতনাম যুদ্ধের বিরুদ্ধে মিছিল করেনি, যারা ১৯৬০-এর দশকের প্রতিসংস্কৃতিতে যোগ দেয়নি, এবং যারা গণপরিসরে বয়ান নির্মাণে অংশগ্রহণ করেনি। নিক্সনসহ আরও অনেকেই মনে করতেন যে যুক্তরাষ্ট্রের মধ্যভাগে বসবাসকারী এই নাগরিক সম্প্রদায়টির গুরুত্ব গণমাধ্যমের সংখ্যালঘুদের অধিকতর জোর-গলার বক্তব্য দ্বারা ম্লান হয়ে গিয়েছিল।

তবে নিক্সনের প্রায় অর্ধশতাব্দী আগেই ১৯১৯ সালে মার্কিন রাষ্ট্রপতি ক্যালভিন কুলিজ ১৯২০ সালের রিপাবলিকান প্রার্থী নির্বাচন প্রক্রিয়াতে তাঁর নির্বাচনী প্রচারণাতে এই পরিভাষাটি ব্যবহার করেছিলেন।

 আরও দেখুন 
 ১%-এর শাসন 
 ব্র্যাডলি ক্রিয়া 
 ঐকমত্যভিত্তিক সিদ্ধান্তগ্রহণ 
 গণতন্ত্র
 মূলধারার সংবাদমাধ্যম
 সংখ্যাগরিষ্ঠতাবাদ
 সংখ্যাগরিষ্ঠের শাসন 
 বিস্মরণের চুক্তি 
 লাজুক টোরি উপাদান
 সামাজিক কাম্যতা পক্ষপাত 
 নীরবতার কুণ্ডলী  
 নীরব অস্ট্রেলীয়  
 দৃশ্যমান সংখ্যালঘু সম্প্রদায় 

তথ্যসূত্র

বিষয়শ্রেণী:মার্কিন রাজনৈতিক বাঁধাবুলি
বিষয়শ্রেণী:নিরবতা
বিষয়শ্রেণী:সংখ্যাগুরু অংশ
বিষয়শ্রেণী:রিচার্ড নিক্সনের রাষ্ট্রপতিত্ব